EkBass/fiwiki-20250220-pages-articles huggingface dataset:
Jalkapallon Afrikan-mestaruuskilpailut 1974

Jalkapallon Afrikan-mestaruuskilpailut 1974 Joukkueet 8 Isäntämaa Egypti Ajankohta 1. maaliskuuta 1974 – 17. maaliskuuta 1974 Mitalistit - Kulta - Hopea - Pronssi Ottelut 17 Maalit 54 (keskiarvo 3,2 per ottelu) Paras maalintekijä Mulamba N'Daye 9 maalia Jalkapallon Afrikan-mestaruuskilpailut 1974 olivat yhdeksännet jalkapallon Afrikan-mestaruuskilpailut. Kisat järjesti Afrikan jalkapalloliitto ja kisaisäntänä oli Egypti. Egypti oli toinen valtio joka järjesti kisat toisen kerran. Egypti isännöi jo toisia Afrikan- mestaruuskilpailuja vuonna 1959. Kuten edellisissä kisoissa 1972 lopputurnauksessa oli mukana kahdeksan joukkuetta. Joukkueet oli jaettu kahteen neljän joukkueen lohkoon. Kilpailut voitti Zaire. Zaire oli voittanut mestaruuden jo 1968, mutta nimellä Kongon demokraattinen tasavalta. Mestaruus ratkesi vasta uusintaottelulla Sambiaa vastaan. Uusintaottelu päättyi 2–0. == Joukkueet == * (Isäntämaa) * * * * * * * == Ottelupaikat == Kaupunki Alkulohko Muut ottelut Kairo A-Lohko välierä pronssiottelu loppuottelu Mehalla A-Lohko - Aleksandria B-Lohko välierä Damanhour B-Lohko - == A-Lohko == {{Alkulohko |joukkue1 = |o1 = 3 |v1 = 3 |t1 = 0 |h1 = 0 |tm1 = 7 |pm1 = 2 |me1 = +5 |p1 = 6 |joukkue2 = |o2 = 3 |v2 = 2 |t2 = 0 |h2 = 1 |tm2 = 3 |pm2 = 3 |me2 = 0 |p2 = 4 |joukkue3 = |o3 = 3 |v3 = 0 |t3 = 1 |h3 = 2 |tm3 = 3 |pm3 = 5 |me3 = -2 |p3 = 1 |joukkue4 = |o4 = 3 |v4 = 0 |t4 = 1 |h4 = 2 |tm4 = 2 |pm4 = 5 |me4 = -3 |p4 = 1 }} == B-Lohko == {{Alkulohko |joukkue1 = |o1 = 3 |v1 = 2 |t1 = 1 |h1 = 0 |tm1 = 5 |pm1 = 2 |me1 = +3 |p1 = 5 |joukkue2 = |o2 = 3 |v2 = 2 |t2 = 0 |h2 = 1 |tm2 = 7 |pm2 = 4 |me2 = +3 |p2 = 4 |joukkue3 = |o3 = 3 |v3 = 1 |t3 = 1 |h3 = 1 |tm3 = 4 |pm3 = 4 |me3 = 0 |p3 = 3 |joukkue4 = |o4 = 3 |v4 = 0 |t4 = 0 |h4 = 3 |tm4 = 2 |pm4 = 8 |me4 = -6 |p4 = 0 }} == Pudotuspelit == {{Turnauspuu4 | 9.3. – Kairo | | 2 | | 3 | 9.3. – Aleksandria | | 2 | | 4 | 12.3. ja 14.3. – Kairo | | 2 | | 0 | 11.3. – Kairo | | 4 | | 0 }} === Välierät === === Pronssiottelu === === Loppuottelu === === Loppuottelu (uusinta) === === Paras maalintekiä === 9 maalia Mulamba N'Daye Vuoden 1974 Afrikan-mestaruuskilpailuiden voittaja: ZAIRE Toinen mestaruus Luokka:Jalkapallon Afrikan-mestaruuskilpailut Afrikan- mestaruuskilpailut 1974 Afrikan-mestaruuskilpailut Luokka:Kairon urheilu Luokka:Aleksandria
Kuusankosken biopolttoainevoimalaitos

Kuusankosken biopolttoainevoimalaitos on toinen suuri voimalaitos Kouvolan Kuusankoskella. Sen energia perustuu puunjalostusteollisuuden sivutuotteeksi jäävään puuainekseen tai metsistä saatavaan puunjalostusteollisuudelle kuitupuuksi harvennushakkuissa kelpaamattomaan energiapuuhun. Laitos vihittiin 28. lokakuuta 2002 ja se tuottaa lämmön lisäksi sähköä 76 MW:n teholla Kymi Paper Oy:lle (UPM-Kymmene) ja Kouvolan Seudun Sähkö Energialle. Lämpöä biomassavoimala tuottaa 125 MW prosessilämpönä ja kaukolämpöä 15 MW Kymi Paperille sekä 40 MW Kouvolan kaupungille. Energianlähteinä toimivat UPM- Kymmenen Kuusankosken tehtaalta saatava kuorinnassa syntynyt puunkuori, liete ja puru. Kymin Voima Oy on Kouvolan Seudun Sähkö Oy: ja Pohjolan Voima Oy:n yhteisyritys. ==Lähteet== *Pohjolan Voima (lehti) 2/2002 : Kuusankosken voimalaitos valmistui, Osmo Kaipainen ==Aiheesta muualla== *Energialehti: Pohjolan Voima investoi biovoimaan, vaikka puulla ei ratkaista Suomen lisäsähkön tarvetta luokka:Suomen voimalaitokset luokka:Kouvolan rakennukset ja rakennelmat Luokka:Kuusankoski
Roger Jackson

Roger Labon Jackson on yhdysvaltalainen ääninäyttelijä, joka tunnetaan kenties parhaiten kaikista viidestä Scream-elokuvista murhaajan äänenä puhelinsoitoissa, sekä animaatiosarjasta Tehotytöt Mojo Jojon ääniroolista. ==Elämäkerta== Jackson vietti nuoruutensa Georgiassa, jossa hän innostui nukketeatterista. Jackson ryhtyikin esiintymään nukketeattereissa nuorena, jonka myötä hän opiskeli teatterinäyttelemistä esiintyen muun muassa Shakespeare ja Chekhov näytelmissä. 1990-luvulla Jackson päätyi ääninäyttelijäksi, jonka myötä hän on tehnyt äänityötä mainosten lisäksi animaatioihin ja videopeleihin. Enimmäkseen Jacksonia on kuitenkin kuultu lukuissa Star Wars aiheisissa videopeleissä, sekä elokuvissa kuten Scream 3. ==Lähteet== ==Aiheesta muualla== * Voice Chasers Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Elävät henkilöt
Easy Livin’

Easy Livin’ (tai Easy Living) on brittiläisen Uriah Heep -yhtyeen kuuluisa, vuonna 1972 julkaistu kappale, joka sisältyy yhtyeen albumille Demons and Wizards. == Yleistä kappaleesta == Kappale on kokonaan Uriah Heepin silloisen kosketinsoittaja-kitaristin Ken Hensleyn käsialaa. Tyyliltään se on suoraviivainen, iskevä hard rock -kappale. Kappaleen esittävät David Byron (laulu), Ken Hensley (kosketinsoittimet, taustalaulu), Mick Box (kitara), Gary Thain (bassokitara) ja Lee Kerslake (rummut). Kappaleen sanoitukset kertovat laulun nimen mukaisesti ”helposta elämästä”.Expanded De-Luxe Editionin kansilehtinen Kappale on julkaistu singlenä, mutta sen b-puolella on ollut eri kappaleita eri maissa. Useimmiten b-puolella on ollut vuoden 1970 hittikappale ”Gypsy”. Muita b-puolen kappaleita ovat mm. ”All My Life” ja ”Traveller in Time” (Portugalin vuoden 1976 julkaisussa). Nämä molemmat sisältyvät Demons and Wizards -albumille. Kappaleesta julkaistiin vuonna 1989 singlenä live- versio. Vuonna 2006 Uriah Heep julkaisi Easy Livin’: Singles A’s & B’s -nimisen kokoelman, johon sisältyi myös sen nimikappale. Vuonna 2009 yhtye julkaisi laulusta Celebration-albumillaan vaihtoehtoisen studioversion. == Vastaanotto == ”Easy Livin’” ei yltänyt kotimaansa singlelistoille, mutta se oli menestys Alankomaissa, Saksassa ja Skandinaviassa. Kappale nostikin ”The Wizardin” ohella yhtyeen suursuosioon. Vuonna 1995 Radiomafia lisäsi ”Easy Livin’” -kappaleen Top 500 -kappalelistalleen. === Listamenestys === Valtio Korkein sijoitus Listaviikot Nousu listalle Lähde Alankomaat 5. 7 8.9.1973 Tanska 9. 2 viikko 39/1972 Saksa 15. viikko 33/1972 Suomi 17. marraskuu 1972 Timo Pennanen: Sisältää hitin - levyt ja esittäjät Suomen musiikkilistoilla vuodesta 1972, sivu 291, Otava 2006 Ranska 35. 15.6.1972 Yhdysvallat 39. 1972 == Singlen sisältö == A-puoli # B-puoli # * * == Cover-versiot == ”Easy Livin’” -kappaleesta ovat tehneet oman cover-versionsa ainakin A-ha, Blackfoot, D.C. Cooper ja W.A.S.P. Kappaleesta on ainakin kaksi suomenkielistä versiota Vilperin Perikunta on levyttänyt vuonna 1992 kappaleen ”Piirimyyjä”, jonka suomennoksesta vastasi Aarni Varjonen. Aiemmin vuonna 1974 Kosmos-yhtye oli levyttänyt Pertti Reposen käännöksen ”Viisi varmaa”. == Muut kannet == Kuva:uriahheep-easylivin'7.jpg|Tanskan-painos Kuva:uriahheep-easylivin'3.jpg|Japanin-painos Kuva:uriahheep-easylivin'2.jpg|Alankomaiden-painos Kuva:uriahheep-easylivin'9.jpg|Belgian-painos Kuva:uriahheep-easylivin'8.jpg|Espanjan-painos Kuva:uriahheep-easylivin'4.jpg|Portugalin-painos Kuva:uriahheep-easylivin'5.jpg|Ranskan-painos Kuva:uriahheep-easylivin'6.jpg|Portugalin-painos (1976) Kuva:Easy Livin' live.jpg|Live-version kansi == Lähteet == Luokka:Uriah Heepin kappaleet Luokka:Vuoden 1972 kappaleet
Scott Cleverdon

Scott A. Cleverdon (s. 31. heinäkuuta 1969 Edinburgh, Skotlanti) on skotlantilainen näyttelijä, joka tunnetaan muun muassa elokuvasta Ennustus 3 – paluu Pyrielin roolistaan, sekä animaatiosarjasta Hämähäkkimies Carnagen ääniroolista. Hän on toiminut myös Obi-Wan Kenobin roolissa videopeleissä Star Wars Episode I: The Phantom Menace ja Star Wars: Episode I: Jedi Power Battles. Cleverdon opiskeli näyttelemistä Glasgow'ssa Royal Scottish Academy of Music and Drama -koulussa. Hän on ollut naimisissa vuodesta 1994 lähtien Assumpta Sernan kanssa. Luokka:Skotlantilaiset näyttelijät Luokka:Vuonna 1969 syntyneet Luokka:Elävät henkilöt
The Magician’s Birthday (kappale)

The Magician’s Birthday on Uriah Heepin kappale, joka julkaistiin vuonna 1972 samannimisellä albumilla. Sen ovat kirjoittaneet yhdessä kitaristi Mick Box, kosketinsoittaja-kitaristi Ken Hensley ja rumpali Lee Kerslake. Kappaleessa on runsaasti progressiivisen rockin piirteitä, ja se koostuu useasta osasta. Se kestää yli kymmenen minuuttia ja päättää albumin. == Kappaleen synty ja teko == Kappaleen sanoituksissa kerrotaan hyvästä ja pahasta taikuudesta. Kappaleen sanoituksissa ei lauleta itse hyvän ja pahan taistelusta, vaan se kuvataan kitaristi Mick Boxin ja rumpali Lee Kerslaken kitara-rummut -duetossa. The Magician’s Birthday -albumin hyvän ja pahan taistelua kuvaava kansikuva toimi inspiroijana kappaleeseen. Kitara-rummut -duetto syntyi, kun yhtyeen jäsenet olivat työstämässä kappaletta. Tällöin jäsenet keksivät dueton, jossa ainoastaan kitara ja rummut tekisivät kappaleeseen villin tunnelman, joka muistuttaisi taistelua.The Magician’s Birthday -albumin Expanded De-Luxe Editionin kansilehtinen Yhtye ei ollut kappaleen ensimmäiseen äänitykseen tyytyväinen ja oli siirtynyt pubin puolelle hakemaan inspiraatiota. Palattuaan pubista Mick Box ja Lee Kerslake äänittivät hyvän ja pahan taistelua kuvastavan kitara-rummut-dueton. ”Happy Birthday” -kohdassa kuultavan kazoon soittaa Kerslake. Itse albumista oli Ken Hensleyn mukaan alun perin tarkoitus tulla konseptialbumi ja ”The Magician’s Birthdayn” piti olla sen teemakappale. Tiukka aikataulu ja levy-yhtiön vaatimukset kuitenkin estivät sen. == Kappaleen vaiheet lyhyesti == ”The Magician’s Birthday” alkaa yhtyeelle tyypillistä hard rockia edustavalla osiolla, jonka jälkeen kappale siirtyy jammaavaan ”Happy Birthday” -osioon. Tämän jälkeen kappale palaa hetkeksi alun hard rockiin, jonka jälkeen kappaleessa alkaa lyhyt ja synkkä kosketinsoitinvetoinen osio, joka päättyy kun kitara-rummut-duetto alkaa. Kitara-rummut-dueton jälkeen kappaleessa alkaa space rock- tyylinen osio, joka kestää kappaleen loppuun saakka. == Vastaanotto == Kappale on saanut arvostelijoilta kaksijakoisen vastaanoton; esimerkiksi progarchives.com -sivuston arvostelijan mielestä ”kappale on yksi niistä, jotka tekevät albumista kuuntelemisen arvoisen”. Sen sijaan starling.rinet.ru-sivuston arvostelija pitää kappaletta ”kärsimyksenä”. Myös Circus -musiikkilehden arvostelija jättää ”The Magician’s Birthdayn” mainitsematta, kun hän nimeää albumin ”parhaita hetkiä”. == Muut versiot == ”The Magician’s Birthdaysta” on julkaistu Expanded De-Luxe Editionilla (2003) muokattu versio, jossa ei ole kitara-rummut -duettoa, nimellä ”Happy Birthday”. Japanilainen Takarazuka Grand Review julkaisi albumillaan La La Fantaseek kappaleesta oman versionsa. ==Kokoonpano== *David Byron – laulu *Ken Hensley – kosketinsoittimet, kitara, laulu *Mick Box – kitara *Gary Thain – bassokitara *Lee Kerslake – rummut, kazoo ==Lähteet== Luokka:Uriah Heepin kappaleet Luokka:Vuoden 1972 kappaleet
Pimeyden sydän

Pimeyden sydän () on puolalaissyntyisen brittikirjailijan Joseph Conradin romaani, joka ilmestyi alun perin kolmiosaisena jatkokertomuksena Blackwood's Magazine -lehdessä vuonna 1899 ja kirjana ensimmäisen kerran vuonna 1902. Kirjaa pidetään merkittävänä englanninkielisenä teoksena ja osana länsimaista kaanonia. Kirja kertoo miehestä, joka tunkeutuu jokilaivalla Kongojokea pitkin syvälle Kongoon tapaamaan mielessään myyttiset mittasuhteet saanutta norsunluukauppiasta Kurtzia. Teoksen suomennos ilmestyi 1968 suomentajana Kristiina Kivivuori. Käännös saa Raisa Kuikan Kiiltomato-sivustolla kirjoittamassa arviossa kiitokset teoksen arvoisena suomennoksena, joka ei vielä 2000-luvulla ole vanhentunut eräitä pikku yksityiskohtia lukuun ottamatta.Raisa Kuikka: Käännöskritiikki: Kompromissien tekemistä ja luomisen tuskaa. Kiiltomato.net 15.6.2004. viitattu 15.1.2013 Francis Ford Coppolan elokuva Ilmestyskirja. Nyt. (1979) pohjautuu löyhästi Pimeyden sydämeen, mutta tapahtumat on siirretty Vietnamin sodan aikaiseen Kaakkois-Aasiaan. Nicolas Roeg ohjasi Conradin tarinasta elokuvan Pimeyden sydämessä (1994),. ==Lähteet== ==Aiheesta muualla== * Antti Majander: Niille jotka pimeydessä vaeltavat . Helsingin Sanomat 18.4.2005. *Pimeyden sydän Gutenberg-projektissa * Äänikirja ja sitä vastaava teksti: Heart of Darkness (www.loudlit.org) * Heart of Darkness ilmaisena äänikirjana LibriVoxissa * Heart of Darkness kokotekstinä American Literaturessa Luokka:Englantilaiset romaanit Luokka:Vuoden 1902 kirjat
OAO Fortum

PAO Fortum () on Uralilla ja Länsi-Siperiassa toimiva alueellinen voima- ja lämpöyhtiö, jonka omistaa lähes kokonaan suomalainen Fortum Oyj. Aiemmin ennen Venäjän energiatuotannon yksityistämisprosessia sähköntuotantoa ja jakelua hallitsi valtiollinen RAO JeES Rossii. Sen jälkeen vuoteen 2009 yhtiön nimi oli TGK-10 (, "Alueellinen sähkötuotantoyhtiö numero 10"). Fortum hankki maaliskuussa 2008 TGK-10:stä 76,5 %:n osuuden ja teki vähemmistöosakkaille ostotarjouksen näiden vielä omistamista osakkeista. Marraskuun lopulla Fortumin omistusosuus oli 93,4 % ja yhtiö vedettiin pörssistä. Yhtiön nimi muutettiin OAO Fortumiksi huhtikuussa 2009. Yhtiön kotipaikka on Tšeljabinsk ja sen pääjohtaja Aleksandr Tšuvajev.Фортум . Yhtiön kotisivut Yhtiö toimii Tšeljabinskin, Kurganin ja Tjumenin alueilla ja Hanti-Mansiassa. Sen tytäryhtiöihin kuuluvat mm. kolme Tšeljabinskin lämpövoimalaitosta, yksi hiilivoimalaitos Tšeljabinskissa, Argajašin lämpövoimalaitos, Tobolskin lämpövoimalaitos ja kaksi Tjumenin lämpövoimalaitosta ja Njaganin hiilivoimalaitos. Argajašin voimala tuottaa sähköä Majak-ydinjätelaitokselle ja Ozjorskin suljetulle kaupungille. Lämpövoimalaitokset, jotka tuottavat myös sähköä, ovat maakaasukäyttöisiä ja riippuvaisia Gazpromin maakaasun Venäjän hinnoista. Fortum ilmoittaa pyrkivänsä eroon kivihiilestä Venäjällä vuoteen 2022 mennessä, mihin kuuluu Tšeljabinsk TETs-2 -voimalan siirtyminen maakaasuun. Yhtiö on myös kehittänyt tuulivoimaa Rosnanon kanssa ja aurinkovoimaa.https://www.fortum.ru/fortum-samaya-effektivnaya- generiruyuschaya-kompaniya-v-rossii Nimi Sähköteho MW Lämpöteho MW Energianlähde Kunta Rakennus- vuosi Argajaš 195 670 maakaasu ja kivihiili Ozjorsk 1954 Tobolsk 452 2 807 maakaasu Tobolsk 1980 Tšeljabinskin Leninin kunniamerkin 82 947 maakaasu Tšeljabinsk 1931 Tšeljabinsk-1 149 1 560 maakaasu ja kivihiili Tšeljabinsk 1942 Tšeljabinsk-2 320 1 110 maakaasu ja kivihiili Tšeljabinsk 1962 Tšeljabinsk-3 360 1 270 maakaasu Tšeljabinsk 1996 Tjumen-1 472 1 641 maakaasu Tjumen 1960 Tjumen-2 755 1 640 maakaasu Tjumen 1986 Yhteensä 2 785 11 646 maakaasu ja kivihiili 1932-1996 ==Investoinnit== Nimi Kohde Summa Vuosi Tšeljabinsk-3 yksikkö-3 I/2010 Tjumen-1 yksikkö-2 ja uudistaminen 2009 Tjumen-2 yksikkö-5 Njagan yksikkö-1 2010 Yhteensä 70 mrd. RUB 2007-2011 ==Lähteet== Luokka:Venäläiset energiayhtiöt Luokka:Fortum Luokka:Tšeljabinsk Luokka:Tšeljabinskin alue Luokka:Tjumenin alue Luokka:Kurganin alue Luokka:Hanti-Mansia
Pete Capella

Pete Capella (oik. Peter Regerland Capella, s. 3. kesäkuuta 1977 Red Bank, New Jersey) on yhdysvaltalainen ääninäyttelijä, joka dubbasi Jaden Yukia Yu-Gi-Oh! GX:ssä ja myöhemmin vuonna 2006 Silver the Hedgehogia hahmon ensi pelissä Sonic the Hedgehog. ==Elämäkerta== Capella syntyi Red Bankissa ja kasvoi Middletownissa New Jerseyssä, jossa hän myös opiskeli näyttelemistä Salisburyn yliopistossa. Tämän jälkeen Capella on esiintynyt televisiomainoksissa, tehnyt mainosjuontoja ja ääninäytellyt animaatioissa. Hän opettaa myös näyttelemistä ja improvisointia. Dubatessaan Yu-Gi-Oh! GX:ää ja äänitettyään samalla ensimmäisen alkuperäisen ääniroolinsa Teini-ikäisiin mutanttininjakilpikonniin Capella työskenteli 4Kidsille asuessaan New Yorkissa. Jätettyään 4Kidsin hän muutti Kaliforniaan, kun Viz Median agentti pyysi Capellaa kertojaääneksi muutamiin mainoksiin, sekä tuleviin animesarjoihin. Huolimatta muutosta Capella jatkoi dubbaamistaan Yu-Gi-Oh! GX:n parissa. Hänellä oli myös vuonna 2009 pieni rooli elokuvassa Turtles Forever, jossa Capella toimi Donatellon äänenä elokuvan lopussa. ==Aiheesta muualla== * * TV.com * Voice Chasers Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Amerikanitalialaiset Luokka:Vuonna 1977 syntyneet Luokka:Elävät henkilöt
Casertan maakunta

Casertan maakunta on yksi Italian maakunnista. Se sijaitsee Campanian alueella Etelä-Italiassa, ja sen pääkaupunki on Caserta. Maakunta on pinta-alaltaan 2 651 neliökilometriä ja asukkaita siellä on runsaat 900 000\. Maakunnassa on 104 kuntaa. Casertan ikiaikainen lempinimi on Campahia felix, onnekkaiden Campania, koska alueen maaperä on hedelmällistä ja ympäristö muutenkin suotuisa. Matkailunähtävyyksinä alueella ovat luonnonpuistot, pitkät hiekkarannat ja joukko historiallisia kohteita kuten Casertan palatsi. Alue on tunnettu viineistä, kastanjoista ja puhvelinmaitojuustoista. == Lähteet == == Aiheesta muualla == *Italy World Club matkailusivusto *
Frosinonen maakunta

Frosinonen maakunta () on maakunta Latiumin alueella Keski-Italiassa. Frosinonen maakunnan pinta-ala on 3 247 neliökilometriä ja asukkaita siellä on vajaat 500 000\. Maakunnassa on 91 kuntaa, www.tuttitalia.it ja sen pääkaupunki on Frosinone. Frosinonen maakunta perustettiin kuninkaan määräyksellä vuonna 1926. Frosinonen lisäksi sen suurimpia kaupunkeja ovat Cassino, Alatri ja Sora. == Katso myös == *Monte Cassinon taistelu == Lähteet == == Aiheesta muualla == *
Cassino

Cassino on kaupunki Italiassa Frosinonen maakunnassa Rooman ja Napolin välisen moottoritien ja junaradan varrella. Kaupungissa on vajaat 40 000 asukasta. Kaupungin nimenä oli San Germano vuoteen 1863.Cassino Store norske leksikon. Viitattu 6.11.2023. Cassino sijaitsee luostaristaan kuuluisan Monte Cassinon kukkulan juurella laaksossa, jossa virtaavat Gari- ja Rapidojoet. Alue tunnetaan myös yhdeksi toisen maailmansodan käännekohdaksi muodostuneesta Monte Cassinon taistelusta. Cassinossa on vuonna 1979 perustettu yliopisto.University of Cassino Cassinon autotehdas on perustettu vuonna 1972. Vuonna 2016 siellä aloitettiin Alfa Romeo Giulian ja vuonna 2017 Alfa Romeo Stelvion valmistus. Tehdas työllistää noin 4300 henkeä. == Lähteet == == Aiheesta muualla == Luokka:Cassino
Skalaarifunktio

Skalaarifunktio on matematiikassa kuvaus Rn:stä R:ään. Funktio on määritelty siis n-ulotteisessa euklidisessa avaruudessa, ja sen arvot ovat reaalilukuja. Tärkeimmät skalaarifunktiot ovat jatkuvia. Skalaarifunktion derivaatta on vektorifunktio, ja sitä kutsutaan gradientiksi. == Katso myös == *Skalaari ==Kirjallisuutta== * Luokka:Lineaarialgebra
Delta (suunnistusseura)

Delta on suomalainen entinen suunnistusseura. Se perustettiin vuonna 1992 yhdistämällä lohjalaisen Hiidenkiertäjien, karkkilalaisen Karkki-Rastin ja vihtiläisen Rasti-Vihdin kilpasuunnistustoiminta. Deltan riveissä kilpailivat muun muassa Valentin Novikov, Oskari Liukkonen, Olle Kärner, Leonid Novikov, Jani Lakanen, Jonne Lakanen ja Jarkko Huovila. Delta voitti Jukolan viestin vuonna 2008. Deltan valmentajana toimi Juha Liukkonen ja valmennuspäälikkönä Jari Piirainen. Joulukuussa 2012 Deltan toiminta päätettiin lopettaa.Yhdistysnetti: yhdistys purkautunut 5.3.2013 ==Lähteet== == Aiheesta muualla == *Virallinen sivusto Luokka:Suomalaiset suunnistusseurat Luokka:Karkkilan urheilu Luokka:Lohjalaiset urheiluseurat Luokka:Vihtiläiset urheiluseurat Luokka:Vuonna 1992 perustetut urheiluseurat Luokka:Karkkilan historia
Cavalier FC

Cavalier FC on bahamalainen jalkapalloseura Nassausta. Se pelaa kotiottelunsa Thomas Robinson Stadiumilla, jolle mahtuu 9 100 katsojaa. Se on voittanut Bahaman liigamestaruuden neljästi (1997, 1998, 1999 ja 2001). FA Cupin se on voittanut kahdesti (1999, 2000). Luokka:Bahaman jalkapallo Luokka:Nassaun urheilu
Stan Winston

Stan Winston (7. huhtikuuta 1946 – 15. kesäkuuta 2008) oli yhdysvaltalainen erikoistehostetaiteilija ja tuottaja Hän voitti uransa aikana useita merkittäviä palkintoja, mukaan lukien neljä Oscar-palkintoa. 23. helmikuuta 2001 hän sai oman tähtensä Hollywood Walk of Famella. Winston työskenteli useissa maailmankuuluissa elokuvissa, kuten Jurassic Parkeissa, Batmaneissa ja Terminaattoreissa. Winston oli myös tuottanut Michael Jackson's Ghosts -musiikkilyhytelokuvan. Winston kuoli 62-vuotiaana sairastettuaan pitkään multippelimyeloomaa. Hänen poikansa Matt on näyttelijä. Kuuluisimpia Stan Winstonin taidonnäytteistä ovat Terminator ja Predator -elokuvahahmojen elävöittäminen. == Aiheesta muualla == * Stan Winstonin muistokirjoitus Helsingin Sanomissa * Luokka:Yhdysvaltalaiset henkilöt Luokka:Erikoistehosteiden suunnittelijat Luokka:Hollywood Walk of Fame Luokka:Oscar-palkinnon saajat Luokka:Vuonna 1946 syntyneet Luokka:Vuonna 2008 kuolleet
Michael Pataki

Michael Pataki (16. tammikuuta 1938 – 15. huhtikuuta 2010) oli yhdysvaltalainen näyttelijä. Pataki syntyi Ohion Youngstownissa ja opiskeli Etelä-Kalifornian yliopistossa. Hänen ensimmäinen elokuvaesiintymisensä, joskin kreditoimaton, oli vuoden 1958 draamaelokuvassa Yksinäisiä sydämiä. Varsinaisesti hänen uransa lähti käyntiin 1960-luvun jälkipuoliskolla. Pataki esiintyi laajasti sekä televisiossa että elokuvissa. Jälkimmäisten joukossa ovat muiden muassa Rocky IV (1985), Kohti huippua (American Anthem, 1986) ja Halloween 4 (1988). Pataki kokeili myös ohjaamista vuonna 1977 ensi-iltansa saaneissa elokuvissa Mansion of the Doomed ja Cinderella. Vuonna 1981 hän toimi tuottajana Broadwayn Pippin-musikaalissa. Huhtikuussa 2010 Pataki kuoli syöpään 72 vuoden ikäisenä North Hollywoodissa, Kaliforniassa. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Vuonna 1938 syntyneet Luokka:Vuonna 2010 kuolleet
Mitchell Gaylord

Mitchell Jay (Mitch) Gaylord (s. 10. maaliskuuta 1961 Van Nuys, Kalifornia) on yhdysvaltalainen telinevoimistelija ja näyttelijä. Hän kuului vuoden 1984 kesäolympialaisissa Los Angelesissa kultaa voittaneeseen voimistelujoukkueeseen. Gaylord saavutti Los Angelesin olympialaisissa joukkuekullan lisäksi hopeaa hypyssä sekä pronssia nojapuilla ja renkailla. Moniottelussa hän sijoittui viidenneksi.Sports Reference LLC Gaylord on esiintynyt muun muassa elokuvassa Kohti huippua (American Anthem, 1986). Hän "pääsi" Razzie-ehdokkaaksi. == Lähteet == * === Viitteet === == Aiheesta muualla == * Luokka:Yhdysvaltalaiset telinevoimistelijat Luokka:Yhdysvaltalaiset olympiavoittajat Luokka:Yhdysvaltalaiset näyttelijät Luokka:Vuonna 1961 syntyneet Luokka:Elävät henkilöt
Janet Jones

Janet-Marie Jones (s. 10. tammikuuta 1961) on yhdysvaltalainen näyttelijä. Hän meni vuonna 1988 naimisiin Wayne Gretzkyn kanssa. Parilla on viisi yhteistä lasta. Jones on esiintynyt muiden muassa elokuvissa Flamingo Kid – hellekesä (1984), Kohti huippua (1986) ja Poliisiopisto 5: Tehtävä Miami Beach (1988). == Aiheesta muualla == * Luokka:Yhdysvaltalaiset näyttelijät Luokka:Vuonna 1961 syntyneet Luokka:Elävät henkilöt
Richard Crenna

Richard Donald Heracles Crenna (30. marraskuuta 1926 – 17. tammikuuta 2003) oli yhdysvaltalainen näyttelijä, joka muistetaan esimerkiksi Rambo-elokuvista. Hän voitti Emmy-palkinnon pääroolistaan televisioelokuvassa Poliisin painajainen (1985). Crenna kuoli 76-vuotiaana haimasyöpään. Hänellä on tähti Hollywood Walk of Famella. == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Primetime Emmy -palkinnon saajat Luokka:Vuonna 1926 syntyneet Luokka:Vuonna 2003 kuolleet
Kansainvälinen opiskelijaurheiluliitto

Kansainvälinen opiskelijaurheiluliitto () on vuonna 1949 perustettu opiskelijaurheilun kattojärjestö, johon kuuluu yli 140 kansallista opiskelijaurheiluliittoa. Liiton toimipaikka on Lausanne. FISU järjestää parittomina vuosina Universiadit kesä- ja talvikisoina. Parillisina vuosina se järjestää opiskelijoiden maailmanmestaruuskisoja pääosin lajeissa, jotka eivät ole Universiadien ohjelmassa. Kansainvälisen opiskelijaurheiluliiton puheenjohtajana on toiminut vuodesta 2021 lähtien sveitsiläinen Leonz Eder. Kansainvälisen opiskelijaurheiluliiton puheenjohtajat: * 1949–1961: Paul Schleimer * 1961–1999: Primo Nebiolo * 1999–2011: George E. Killian * 2011–2015: Claude–Louis Gallien * 2015–2021: Oleg Matytsin * 2021–: Leonz Eder == Lähteet == == Aiheesta muualla == * FISU Opiskelijaurheilu Luokka:Opiskelijajärjestöt Luokka:Opiskelijaurheilu
Northern line

Northern line on Lontoon metron metrolinja, joka avattiin vuonna 1890. Linjan tunnusväri on musta. Northern line on matkustajamääriltään Lontoon metron vilkkain linja. Sen 52 asemasta 36 on maan alla. Kuva:Golders_Green_stn_centre_south.JPG|Golders Greenin asemalaituria Kuva:Camden Town stn BarnetBranch nbound look south.JPG|Camden Townin asemaa ==Lähteet== == Aiheesta muualla == Luokka:Lontoon metro
Li Ning

Li Ning (; s. 8. syyskuuta 1963 (muiden lähteiden mukaan 10. maaliskuuta 1963 tai 3. lokakuuta 1963)) on kiinalainen telinevoimistelija ja liikemies. Hän voitti vuoden 1984 kesäolympialaisissa Los Angelesissa kolme kulta-, kaksi hopea- ja yhden pronssimitalin. Hän on Guangxin Liuzhoussa syntynyt zhuang. Li saavutti Los Angelesin olympialaisissa kultaa permannolla, hevosella ja renkailla, hopeaa hypyssä ja joukkuekilpailussa sekä pronssia 12-ottelussa. Nojapuilla hän oli kuudes. Soulin olympialaisissa 1988 hän oli neljäs joukkuekilpailussa ja viides permannolla. Li saavutti MM-kilpailuissa kaikkiaan yksitoista mitalia. Moskovassa 1981 hän sai joukkuekilpailussa pronssia ja oli lisäksi rekillä viides, 12-ottelussa kuudes ja hevosella kahdeksas. Budapestissa 1983 hän saavutti kultaa joukkuekilpailussa, hopeaa hypyssä, pronssia permannolla ja renkailla sekä sijoittui neljänneksi hevosella ja kuudenneksi 12-ottelussa. Montrealin MM-kilpailuissa 1985 hän sai kultaa renkailla, hopeaa hevosella ja joukkuekilpailussa sekä pronssia permannolla. Lisäksi hän oli neljäs rekillä ja viides 12-ottelussa. Rotterdamissa 1987 hän saavutti hopeaa renkailla ja joukkuekilpailussa sekä sijoittui seitsemänneksi hevosella. Li voitti Aasian kisoissa kultaa moniottelussa, renkailla ja joukkuekilpailussa sekä New Delhissä 1982 että Soulissa 1986. Lisäksi hän voitti kultaa hevosella 1982 ja permannolla 1986. Hopeaa hän saavutti nojapuilla 1982 sekä hevosella ja rekillä 1986. Li saavutti universiadeissa kaikkiaan kymmenen mitalia. Bukarestissa 1981 hän saavutti kultaa permannolla, renkailla ja hevosella sekä pronssia joukkuekilpailussa. Zagrebissa 1987 hän sai hopeaa moniottelussa, renkailla ja joukkuekilpailussa sekä pronssia permannolla, hypyssä ja nojapuilla. Li voitti maailmancupissa 1982 moniottelun, permannon, hevosen, renkaat, hypyn ja rekin sekä sijoittui nojapuilla kolmanneksi. Vuoden 1986 maailmancupissa hän voitti moniottelun, permannon ja hevosen sekä oli kolmas renkailla. Li perusti vuonna 1990 Li Ning Company Limited -yrityksen. Hänet kelpuutettiin International Gymnastics Hall of Fameen vuonna 2000. Li sytytti olympiatulen vuoden 2008 kesäolympialaisissa, jotka järjestettiin Pekingissä. == Lähteet == Luokka:Kiinalaiset telinevoimistelijat Luokka:Kiinalaiset olympiavoittajat Luokka:Vuonna 1963 syntyneet Luokka:Elävät henkilöt
Catherine Carr

Catherine Carr (27. toukokuuta 1954 Albuquerque, New Mexico) on yhdysvaltalainen entinen uimari ja olympiavoittaja. Hän voitti urallaan kaksi olympiakultaa, Münchenissä 1972 100 metrin rintauinnista sekä 4 × 100 metrin sekauintiviestistä.. Hänen rintauinnin voittoaikansa 1.13,58 oli myös uusi maailmanennätys, ja se säilyi voimassa hieman alle kaksi vuotta. Carr valittiin International Swimming Hall of Famen jäseneksi vuonna 1988. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1954 syntyneet Luokka:Elävät henkilöt
Tianlian 1

Tianlian 1 tai Tian Lian 1 tai TL-1 tai CTDRS-1 on Kiinan kansantasavallan tietoliikennelinkkisatelliitti, joka lentää GEO-radalla. Se perustuu DFH-3-tietoliikennesatelliittiin. Tian Lian 1-satelliitti toimii tietoliikennelinkkinä Kiinan miehitetyille avaruuslennoille ja mahdollisesti myös kiinalaisille paikannus- ja kaukokartoitussatelliiteille. Se suorittaa samaa tehtävää kuin NASAn TDRSS-satelliitit. Satelliitin toteutti China Aerospace Science and Technology Corporation. Sarjan ensimmäinen satelliitti Tianlian I-01 laukaistiin Pitkä Marssi 3C-kantoraketilla 24. huhtikuuta 2008 Xichangin avaruuskeskuksesta. ==Lähteet== Luokka:Geostationaarisen kiertoradan tietoliikennesatelliitit
Jubilee line

line Jubilee Line on Lontoon metron linja. Sillä on 27 asemaa, joista 13 on maan alla. Linjan tunnusväri on harmaa. ==Historia== Linjan pohjoisin osa Stanmoreen oli alkujaan osa Metropolitan linea. Liikenteen kasvaminen vuosien mittaan aiheutti ylikuormitusta osuudella, minkä vuoksi se siirtyi osaksi Bakerloota. Suunnittelu linjan erottamiseksi Bakerloosta omaksi linjakseen alkoi 1960-luvulla. Rakentaminen tällä uudella, Fleet Lineksi nimetyllä linjalla Baker Streetiltä Charing Crossille alkoi vuonna 1972Howson s. 137. Nimeksi tosin vaihdettiin Jubilee line vuonna 1977 kuningatar Elisabet II:n 25. hallitusvuoden kunniaksi. Liikenne alkoi 1. toukokuuta 1979Rose. Vuonna 1979 avatun osuuden piti olla ensimmäinen osa laajempaa projektia, mutta rahanpuute pitkitti laajentamisen 1990-luvun puolelle. Toisen osuuden piti alkuperäisissä suunnitelmissa kulkea Cityn läpi New Crossiin ja Lewishamiin. Docklandsin alueen kasvaessa Jubilee line päätettiin linjata Green Parkista Thamesin eteläpuolelle ja edelleen Stratfordiin. Tämän 1999 avatun laajennuksen myötä linjasta tuli ainoa Lontoon metron linja, jolta on vaihtoyhteys kaikille linjoille. ==Kalusto== Kun linja avattiin, sillä oli käytössä vuoden 1972 mallin junia. Osa näistä junista siirtyi vuonna 1984 Bakerloolle uudempien junien tullessa tilalle. Uudemmat junat osoittautuivat kuitenkin ongelmallisiksi, joten ne poistettiin liikenteestä loppujen vanhempien junien kanssa laajennuksen valmistuessa. Kuva:London tube 1996 stock.jpg|Linjan junia Stratfordissa. Kuva:LU1996ts-interior.jpg|Junan sisätiloja. Kuva:CanadaWater-Jubileeplatforms2.jpg|Canada Waterin asemalaituria. ==Lähteet== * * ===Viitteet=== ==Aiheesta muualla== * Jubilee Line Facts Luokka:Lontoon metro
Oikeutettu sota

Oikeutettu sota () on kristillisen teologian oppi, jonka nykyinen muotoilu on peräisin pääosin kirkkoisä Augustinukselta ja Tuomas Akvinolaiselta. Siinä on kuitenkin havaittavissa piirteitä vanhemmasta, roomalaisesta oikeuskäsityksestä. Oikeutettu sota on osa useimpien merkittävien kirkkokuntien opetusta, mukaan lukien nykyisen katolisen kirkon ja luterilaisten kirkkojen virallisen opin. ==Historia== Roomalainen käsitys sodan oikeutuksesta joissain olosuhteissa periytyy vähintään Ciceron ajalta. Kristilliseen systemaattiseen teologiaan sen toivat AugustinusElliot, Neil: Revisiting Augustine & Just-War Theory , The Witness, 2004. ja Tuomas AkvinolainenBBC: St Thomas Aquinas' Conditions for a Just War, Lontoo, 2001.. Ensimmäinen puhtaasti sodan oikeutusta käsittelevä teos oli Stanisław Skarbimierzlaisen De bellis justis, jossa etsittiin oikeutusta Puolan sodalle Saksan ritarikuntia vastaan. Teologian ja yhteiskuntafilosofian haarautuessa erilleen Alberico Gentili ja Hugo Grotius pyrkivät korvaamaan oikeutetun sodan kansainvälisellä oikeudella ja tuomaan kysymyksen näin normaaliin lainsäädännölliseen viitekehykseen.Gutman R, Rieff D. Crimes of War: What the Public Should Know. New York, NY: W. W. Norton & Company; 1999 == Kristillisiä käsityksiä oikeutetusta sodasta == ===Katolinen kirkko=== Katolisen kirkon virallinen kanta oikeutettuun sotaan löytyy katolisen katekismuksen jakeesta 2309Katolinen kirkko:Katolisen kirkon katekismus, Vatikaani, 1993.. Sen mukaan sota on oikeutettu jos seuraavat ehdot täyttyvät yhtä aikaa: * kyse on puolustussodasta hyökkäystä vastaan, jonka vaikutukset olisivat vakavia, kestäviä ja varmoja; * muut keinot hyökkäyksen torjuntaan ovat osoittautuneet tehottomiksi; * vastarinnalla on realistiset mahdollisuudet onnistua ja * sodan aiheuttamat vahingot eivät ole suurempia kuin ne vahingot joita pyritään torjumaan. ===Luterilainen kirkko=== Luterilaisen kirkon oppi korostaa laillisen esivallan oikeutusta ja edellyttää ihmisiä kunnioittamaan sitä. Oikeutettu sota ja asepalvelus mainitaan Augsburgin tunnustuksessa sallittuina.Melanchthon, Philipp: Augsburgin tunnustus , Augsburg, 1530. == Katso myös == * Sodan etiikka ==Lähteet== Luokka:Systemaattinen teologia luokka:Sodankäynti Luokka:Katolinen yhteiskuntaoppi Luokka:Uskonto ja väkivalta
Metropolitan line

Metropolitan line on yksi Lontoon metron linjoista. Linjalla on 34 asemaa (joista 9 maan alla) ja sen pituus on 66,4 kilometriä. Linjan pääreitti kulkee Aldgatestä Citystä Amershamiin, ja siltä haarautuu reitit Uxbridgeen, Watfordiin sekä Cheshamiin. ==Historia== Metropolitan linen edeltäjä Metropolitan Railway avattiin 10. tammikuuta 1863 Farringdon Streetin ja Paddingtonin välille, jolloin se oli maailman ensimmäinen maanalainenFaith s.91. Sähköistys linjalle saapui vuonna 1905, jota ennen junat olivat höyryvetoisiaHowson s.22Faith s.94. Joitakin höyryvetoisia junia liikennöi vielä vuoteen 1961 asti Amershamin ja Cheshamin välillä. Linja laajeni avaamisen ja 1930-luvun välillä yhteensä 90 mailin (145 kilometrin) mittaiseksi. Linja tuli London Passenger Transport Boardin haltuun vuonna 1933, jolloin siitä tuli nykyinen Metropolitan line. Vuosikymmenen loppupuolella ja vielä 1940-luvulla linjan osuuksia karsittiin ja liitettiin muihin linjoihin. Metropolitan linen vaikutus maanalaisiin rautateihin on ollut suuri. Pariisin metro () otti nimensä linjasta. Tästä on peräisin termi metro. ==Kalusto== Metropolitan linen nykyiset junat ovat Bombardier Transportationin valmistamia 8 vaunun pituisia S8-sarjan junia. ==Lähteet== * * * ===Viitteet=== ==Aiheesta muualla== * Linjan esittely Transport for Londonin sivulla Luokka:Lontoon metro
Victoria line

Victoria line on Lontoon metron linja. Se on 21 kilometriä pitkä ja sillä on 16 asemaa. Linjan tunnusväri on vaaleansininen ja se on viidenneksi vilkkain linja kokonaismatkustajamäärillä mitattuna. Victoria Line on metron ainoa linja (lukuun ottamatta Waterloo & City Linea), joka kulkee kokonaan maan alla, joskin Northumberland Parkin varikko sekä sille vievä raide ovat maan päällä. == Historia == Linjaa alettiin suunnitella 1950-luvulla. Linjan nimi, Victoria line, päätettiin jo vuonna 1955. Muina vaihtoehtoina olivat "Walvic Line" ja "Viking Line". (kohta 39) Liikenne linjalla alkoi sunnuntaina 1. syyskuuta 1968. Ensimmäinen juna lähti Walthamstow Centralin asemalta kohti Highbury & Islingtonia kelo 6.30 aamulla. Viralliset avajaiset pidettiin 7. maaliskuuta 1969 Victorian asemalla. Paikalla oli kuningatar Elisabet II. == Lähteet == == Aiheesta muualla == * Linjan esittely Transport for Londonin sivulla Luokka:Lontoon metro
Antonio Medina

Antonio Angel José Medina y García (2. lokakuuta 1919 Barcelona – 31. lokakuuta 2003 Barcelona) oli espanjalainen shakinpelaaja.http://www.fadajedrez.com/ninf/nif17.html Medina voitti Espanjan shakkimestaruuden yhteensä seitsemän kertaa: 1944, 1945, 1947, 1949, 1952, 1963 ja 1964.http://www.ajedrezdeataque.com/05%20Palmares/Campeonatos/Ctos_Espana/Masculino.htm Hän voitti myös Katalonian mestaruuden vuosina 1947, 1949 ja 1950.http://www.ajedrezdeataque.com/05%20Palmares/Campeonatos/Autonomicos/Cataluna.htm Medinalle myönnettiin kansainvälisen mestarin arvonimi vuonna 1950. ==Lähteet== ==Aiheesta muualla== * Luokka:Espanjalaiset shakinpelaajat Luokka:Vuonna 1919 syntyneet Luokka:Vuonna 2003 kuolleet Luokka:Shakin kansainväliset mestarit
Pang Wei

Pang Wei (; s. 19. heinäkuuta 1986) on kiinalainen pistooliampuja. Pang Wei voitti MM-kilpailuissa Zagrebissa 2006 ilmapistoolilla henkilökohtaisen ja joukkuemaailmanmestaruuden. Pekingin olympialaisissa 2008 hän voitti henkilökohtaisesta kilpailusta kultaa ja Rion olympialaisissa 2016 hän sai pronssia. Tokion olympialaisissa 2020 hän voitti sekajoukkueen ilmapistoolikilpailusta kultaa ja henkilökohtaisesta kilpailusta pronssia. == Lähteet == *Profiili ISSF Newsissä *ISSF:n tietokanta === Viitteet === Luokka:Kiinalaiset ampujat Luokka:Kiinalaiset olympiavoittajat Luokka:Vuonna 1986 syntyneet Luokka:Elävät henkilöt
Frederick Yates

Frederick Dewhurst Yates (16. tammikuuta 1884 – 10. marraskuuta 1932) oli englantilainen shakinpelaaja. Hän voitti Britannian shakkimestaruuden kuusi kertaa. Yates ei kuulunut maailman parhaisiin pelaajiin, mutta onnistui silti yllättämään sellaisiakin pelaajia kuin Aleksandr Alehin, Max Euwe, Akiba Rubinstein ja Milan Vidmar. Yates kuoli tukehtumiseen nukkuessaan. ==Aiheesta muualla== * Luokka:Englantilaiset shakinpelaajat Luokka:Vuonna 1884 syntyneet Luokka:Vuonna 1932 kuolleet
Wagner Lamounier

Wagner "Antichrist" Lamounier on brasilialainen muusikko. Hän oli death metal -yhtye Sepulturan alkuperäinen laulaja ja kitaristi, jo ennen kuin yhtye tunnettiin nimellä Sepultura. Hän kuitenkin erosi (tai erotettiin) sisäisten ristiriitojen vuoksi yhtyeestä jo 1985 oltuaan siinä vasta vuoden. Lamounier kuitenkin kirjoitti Bestial Devastation -EP:n kappaleen ”Antichrist” sanoitukset – Lamounier itsekin käytti taiteilijanimeä ”Antichrist” (antikristus). Pian erottamisen jälkeen 1985 hän liittyi thrash/black/death metalia soittaneeseen Sarcófagoon. Sarcófagon ollessa vuonna 1988 tauolla hän oli mukana perustamassa Cirrhosis-yhtyettä, josta hän kuitenkin erosi pian ja aktivoi Sarcófagon uudelleen. Vuonna 2000 Sarcófago hajosi, ja nykyään Lamouneir opettaa taloustiedettä Belo Horizonten yliopistossa. Sepulturassa yhtyeen alkuaikoina soittanut Lamounier alkoi kymmenen vuotta yhtyeestä eroamisensa jälkeen paljastaa entisten yhtyetoveriensa yksityisasioita julkisuuteen. Tästä suivaantunut Sepulturan nokkamies Max Cavalera kirjoitti Soulfly-yhtyeensä nimikkodebyytille kappaleen ”Bumbklatt”, joka kertoi Lamounierista. == Aiheesta muualla == * Luokka:Metallimusiikin laulajat Luokka:Metallimusiikin kitaristit Luokka:Brasilialaiset kitaristit Luokka:Brasilialaiset laulajat Luokka:Syntymävuosi puuttuu Luokka:Elävät henkilöt
Segenmark

Suomen PA Segenmark Oy on erikoistunut sekä muovikorttien (pankkikortit, jäsenkortit, henkilökortit, lahjakortit jne.) valmistukseen, että niiden tuotannossa tarvittavan teknologian toimittamiseen. Segenmark toimittaa myös sirukortteja. Segenmark on osallistunut Suomessa 2006 käyttöön otetun biometrisen passin valmistukseen, passin kilpailutuksen voitti hollantilainen SDU Identification ja Segenmark. Passit valmistetaan polykarbonaatista laserkaivertamalla. Suomen PA Segenmark Oy on ruotsalaisen ACSC AB:n (All Cards Service Center AB) omistama tytäryhtiö. ACSC on noteerattu Tukholman pörssissä. ==Aiheesta muualla== *Yrityksen kotisivu Luokka:Maksukortit Luokka:Suomalaiset teknologiayritykset
East London Line

East London Line on London Overgroundin linja Lontoon itäosassa Yhdistyneessä kuningaskunnassa. Linja avattiin alun perin vuonna 1869 ja se oli pitkään osa Lontoon metroa. Linja suljettiin rakennustöiden vuoksi 22. joulukuuta 2007 ja avattiin uudelleen osana Overgroundia huhtikuussa 2010. Nykyisin linjan varrella on 23 asemaa ja sitä liikennöidään Class 378 Capitalstar -junayksiköillä. ==Asemat== East London Linen nykyiset asemat järjestyksessä pohjoisesta etelään. Asemien yhteydessä näkyvät vaihtoyhteydet Overgroundin muihin linjoihin, Lontoon metroon, DLR-kevytmetroon, National Railin juniin ja Tramlink-raitiotiehen: * Highbury & Islington NR * Canonbury NR * Dalston Junction * Haggerston * Hoxton * Shoreditch High Street * Whitechapel * Shadwell * Wapping * Rotherhithe * Canada Water * Surrey Quays * New Cross NR * New Cross Gate NR * Brockley NR * Honor Oak Park NR * Forest Hill NR * Sydenham NR * Crystal Palace NR * Penge West NR * Anerley NR * Norwood Junction NR * West Croydon NR Luokka:London Overground
Sora (yritys)

Yūgengaisha Sora () on japanilainen videopelien kehittäjä, jonka perusti entisen HAL Laboratoryn työntekijä Masahiro Sakurai syyskuussa 2004. Sora ensimmäinen peli, Super Smash Bros. Brawl, tuli myyntiin vuonna 2008. Pelin kehitystä tukivat useat muut studiot, mukaan lukien Game Arts ja Monolith Soft. == Aiheesta muualla == * Profiili MobyGamesissä Luokka:Japanilaiset videopeliyritykset
Irv Noren

Irving Arnold ”Irv” Noren (29. marraskuuta 1924 – 15. marraskuuta 2019Irv Noren, horse owner and former MLB player, dead at 94 ) oli yhdysvaltalainen baseballpelaaja. Hän syntyi New Yorkin Jamestownissa ja pelasi Major League Baseball -tasolla vuosina 1950–1960. Noren pelasi useissa ammattilaisseuroissa, muiden muassa New York Yankeesissa vuosina 1952–1956 ja St. Louis Cardinalsissa 1957–1959. Hän osallistui vuoden 1954 tähdistöotteluun. Noren pelasi 1940-luvulla ammattimaisesti myös koripalloa. == Lähteet == Luokka:Yhdysvaltalaiset baseballpelaajat Luokka:Vuonna 1924 syntyneet Luokka:Vuonna 2019 kuolleet
The Laws of Scourge

The Laws of Scourge on metalliyhtye Sarcófagon vuonna 1991 julkaistu, yhtyeen kolmas pitkäsoitto. Albumi muodostui yhtyeen tuotannossa käänteentekeväksi, sillä aiemmin yhtye oli tehnyt brutaalia, saatanallisia teemoja julistavaa black metalia. The Laws of Scourgella tyyli muuttui kuitenkin lähemmäksi thrash ja death metalia ja sanoituksissa vallitseviksi teemoiksi tulivat arkisemmat edesottamukset. Esimerkiksi kappale "Midnight Queen" kertoo teini- ikäisestä prostituoidusta ja "Screeches From The Silence" on metallille kliseinenkin moottoripyöräaiheinen vaelluksesta kertova kappale. == Screeches from the Silence == 200 px|left|thumb|Kuvakaappaus "Screeches from the Silence" -musiikkivideosta "Screeches from the Silence" on Sarcófagon ainoa kappale josta on tehty musiikkivideo. Kappaleen sanoitukset kertovat auto- onnettomuuteen joutuvasta huono-onnisesta moottoripyöräilijästä, joka onnettomuuden aiheuttamien kipujen vuoksi saa harha-aistimuksia. Kappale on yksi Sarcófagon tunnetuimmista. Itse musiikkivideo esittää pääosin Sarcófagoa soittamassa kappaletta moottoritiellä. Samalla kappaleen tarinaa kuvitetaan. Video päättyy kuolettavaan onnettomuuteen. Musiikkivideota esitettiin Brasilian Music Televisionilla. All Music Guiden arvostelija Eduardo Rivadavia mainitsee kappaleen suurimpana vahvuutena sen yllättävän kosketinsoitinelementin. == Kappaleet == # "The Laws Of Scourge" – 03:29 # "Piercings" – 05:00 # "Midnight Queen" – 06:19 # "Screeches From The Silence" – 03:51 # "Prelude To A Suicide" – 03:56 # "The Black Vomit" – 02:26 # "Secrets Of A Window" – 06:43 Albumin CD-julkaisu sisältää lisäksi kaksi bonuskappaletta Crush, Kill, Destroy -EP:ltä: # * "Little Julie" - 4:41 # * "Crush, Kill, Destroy" - 5:30 Lisäksi Crush, Kill, Destroy -EP:llä ilmestyneiden "Midnight Queenin" ja "Secrets Of A Windowin" remasteroidut versiot korvasivat uudelleenjulkaisulla vanhat versiot. == Kokoonpano == * Wagner Lamounier – laulu, kitara * Gerald Minelli – taustalaulu, bassokitara, akustinen kitara * Fábio Jhasko – kitara * Lucio Olliver – rummut * Cláudio David – taustalaulu kappaleissa Midnight Queen ja Screeches From The Silence == Lähteet == * Encyclopaedia Metallum: Sarcófago - The Laws of Scourge Luokka:Vuoden 1991 albumit Luokka:Sarcófagon albumit
Atlètic Club d'Escaldes

Atlètic Club d'Escaldes on andorralainen jalkapalloseura, jonka kotikunta on Escaldes-Engordany. Se pelaa Segona Divisióssa, joka on maan toiseksi korkein sarjataso. Vuonna 2002 perustettu seura on pelannut kaksi kautta (2005–2006 ja 2006–2007) korkeimmalla sarjatasolla Primera Divisióssa. Viime kaudella joukkue oli koko sarjan viimeinen ja putosi. Escaldes pelaa kotiottelunsa Aixovalin stadionilla, jolle mahtuu 1 500 katsojaa. Escaldes
Ian D’Sa

Ian Michael D'Sa (s. 30. lokakuuta 1975 Yhdistynyt kuningaskunta), syntymänimeltään Sanjian Shivanand Dohksha, on kitaristi kanadalaisessa Billy Talent -yhtyeessä. Hän kasvoi Ontariossa, jossa hän opetteli kitaransoittoa, jonka jälkeen Ian alkoi soittaa Dragon Flower -yhtyeessä. Ontariossa hän myös tapasi Benjamin Kowalewiczin, Jonathan Gallantin ja Aaron Solowoniukin, jotka jo kuuluivat Billy Talentiin. Vähän sen jälkeen Ian liittyi silloin Billy Talentin ollessa vielä Pezz ja he alkoivat soittaa yhdessä. Luokka:Brittiläiset kitaristit Luokka:Rockmuusikot Luokka:Billy Talent Luokka:Vuonna 1975 syntyneet Luokka:Elävät henkilöt
Aksel Törnudd

Aksel (Axel) Olof Törnudd (5. joulukuuta 1874 Tampere – 19. heinäkuuta 1923 Helsinki)Otavan Iso Musiikkitietosanakirja 5, s. 521. Otava, Helsinki 1979. oli suomalainen musiikinopettaja ja säveltäjä. ==Henkilöhistoria== Törnuddin vanhemmat olivat lääninrovasti Anders Oskar Törnudd ja Augusta Vilhelmina Rönnbäck ja puoliso vuodesta 1909 Fanny Maria Nyberg. Ylioppilaaksi hän tuli vuonna 1893 ja valmistui 1898 Helsingin orkesterikoulusta ja musiikkiopistosta, jossa hän oli opiskellut sellonsoittoa ja musiikin teoriaa. Hän toimi kaksikymmentä vuotta Rauman seminaarin musiikin lehtorina vuosina 1899–1919. Vuonna 1919 Törnuddista tuli kouluhallituksen ensimmäinen laulunopetuksen tarkastaja. Törnudd on haudattu Helsinkiin Hietaniemen hautausmaalle. ==Taiteellinen tuotanto== === Sävellyksiä === Törnudd sävelsi yhden sinfonian, juhlakantaatin, kamarimusiikkia sekä erityisesti mieskuorolauluja. Lisäksi hän sovitti kansanlauluja: * Meripoikatte veis (sanat Hj. Nortamo) * Satakunnan laulu (sanat Aino Voipio) Mieskuorolauluja * Ur den nya Grottesången * Goternas sång * Drömmen * Tampereen Realilyseon Toverikunnan Marssi * Kitkat, katkat * Tuomittu katti * Valke * Ein Kuss von rotem Munde * Prins Aladin af Lampan Kantelettaren runoista (Prokko, Kirkonkäynti, Tuomittu katti, , Loitsu) * Sinfonia Sisyfos Törnuddin sävellyksistä Tuomittu katti on levytetty Viipurin Lauluveikot -mieskuoron levylle Te luulette meidän unohtaneen vuonna 2005. === Kirjallisia teoksia === Törnudd kirjoitti useita laulun ja musiikinopetuksen oppikirjoja: * Seminaarin lauluoppijakso, 1. vuosijakso. WSOY 1904, 2. painos 1921, 3. painos 1926 * Seminaarin lauluoppijakso, 2. vuosijakso. WSOY 1904, 2. painos 1921, 3. painos 1926 * Skaalat ja kaavat säestyksineen kansakoulunopettajien käytettäviksi. WSOY 1905 * Laulun opetusoppi, musiikin muoto-oppi ja soitinoppi : ohjeita opettajakokelaille ja kansakoulunopettajille. Otava 1907 * Musiikin historia pääpiirteissään : seminaareja ja musiikinharrastajia varten. Otava 1907, 2. painos 1923, 3. painos 1926, 4. painos 1930, 5. painos 1936, 6. painos 1943, 7. painos 1949 * Kansakoulun lauluoppi. WSOY 1913, 8. painos 1930 * Koulun laulukirja. WSOY 1913 * Koulun laulukirjan säestykset. WSOY 1914 * Koululaulun aakkoset. WSOY 1920 * Seminaarin lauluoppijakso. WSOY 1921 === Käännöksiä === * Martin Wegelius: Länsimaisen musiikin historia pääpiirteissään kristinuskon alkuajoista meidän päiviimme. 1904 == Lähteet == * Meteli.net: Aksel Törnudd * Mieskuoro Sirkat: Aksel Törnudd * Viipurin Lauluveikot -mieskuoron kotisivut * ===Viitteet=== ==Aiheesta muualla== Luokka:Suomalaiset taidemusiikin säveltäjät Luokka: Suomalaiset musiikkipedagogit Luokka: Suomalaiset tietokirjailijat Luokka: Suomalaiset virkamiehet Luokka:Vuonna 1874 syntyneet Luokka:Vuonna 1923 kuolleet
Terry Bradshaw

Terry Paxton Bradshaw (s. 2. syyskuuta 1948) on yhdysvaltalainen amerikkalaisen jalkapallon pelaaja. Hän oli pelinrakentajana Pittsburgh Steelersissä vuosina 1970–1983. Bradshaw voitti Bert Bell -palkinnon vuonna 1978, jolloin hän oli myös NFL:n "Most Valuable Player". Hänet valittiin 1970-luvun vuosikymmenjoukkueeseen (all-decade team), ja hän kuuluu sekä College että Pro Football Hall of Fameen. Hän oli Sports Illustratedin vuoden urheilija 1979. Bradshaw on myös taiteilija: hän on näytellyt, kirjoittanut kirjoja ja julkaissut musiikkialbumeja. Hän sai 11. lokakuuta 2001 tähden Hollywood Walk of Famella. Hänellä on ollut kliininen depressio. == Lähteet == == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Hollywood Walk of Fame Luokka:Vuonna 1948 syntyneet Luokka:Elävät henkilöt
Thomas Brdarić

Thomas Brdarić (s. 23. tammikuuta 1975 Nürtingen, Länsi-Saksa) on saksalainen jalkapalloilija, jolla on kroatialaiset sukujuuret. 187 senttimetriä pitkä Brdarić oli pelipaikaltaan hyökkääjä ja edusti vuonna 2008 päättyneellä urallaan useita saksalaisseuroja, viimeksi Hannoveria. Saksan maajoukkueessa Brdarić pelasi vuosina 2002–2004 kahdeksan ottelua ja teki niissä yhden maalin. Hän oli mukana EM-kilpailuissa 2004. == Lähteet == Luokka:Saksalaiset jalkapalloilijat Luokka:Vuonna 1975 syntyneet Luokka:Elävät henkilöt
Paula Deen

Paula Ann Deen (s. 19. tammikuuta 1947) on yhdysvaltalainen julkkiskokki. Hän johtaa omaa ravintolaansa; lisäksi hän on julkaissut kirjoja ja saanut televisiotyöstään kaksi Emmy-palkintoa.Paula Deen Deen esiintyi Cameron Crowen elokuvassa Elizabethtown (2005). == Lähteet == == Aiheesta muualla == * Luokka:Yhdysvaltalaiset kokit Luokka:Vuonna 1947 syntyneet Luokka:Elävät henkilöt